|  |  |
| --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **УПРАВА ЗА КАПИТАЛНА УЛАГАЊА**  **АУТОНОМНЕ ПОКРАЈИНЕ ВОЈВОДИНЕ**  Булевар Михајла Пупина 16, 21000 Нови Сад  Т: +381 21 4881 787 F: +381 21 4881 736  [www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs) |

|  |  |
| --- | --- |
| БРОЈ: 136-404-190/2018-03 | ДАТУМ: 10.09.2018. године |

Управа за капитална улагања Аутономне покрајине Војводине спроводи отворени поступак јавне набавке услуга – **Израда техничке документације за изградњу брзе саобраћајнице државног пута IБ реда број 12 (Нови Сад-Зрењанин) и државног пута IБ реда број 13 (Зрењанин-Борча) – Војвођанско П,** број јавне набавке 136-404-190/2018-03, а за коју су Позив за подношење понуда и Конкурсна документација објављени на Порталу јавних набавки дана, 28.08.2018. године. Заинтересованo лицe je дана, 05.09.2018. године доставилo Наручиоцу путем електронске поште Захтев за додатне информације и појашњења у вези са припремањем понуде.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговоре на питање како следи:

**Питање 1:**

Додатна питања после одговора.

Наручилац није одговорио на постављена питања већ је на леп начин то заобишао једним литерарним саставом.

Сви знају чему служе исо стандарди и да је то у пословном свету пракса у пословању. У овом случају наручилац не сме само да прати пословну праксу јер мора да поштује закон о јавним набавкама као и одлуке републичке комисије за заштиту права у поступцима јавних набавки која је забранила тражење исо стандарда. Даље, исо стандарди немају никакву везу са предметом јавне набавке и наручилац не може да их тражи јер тако каже закон о јавним набавкама. Друго је када неко тражи исо и троши свој новац а друго наручилац у овом случају који троши новце пореских обвезника и мора да поштује закон како да тај новац потроши. Објашњено је зашто исо стандарди у овом поступку не могу да донесу баш никакву корист осим ограничавање конкуренције. Још једном се захтева да наручилац уклони овај захтев.

**Одговор Наручиоца:**

Наводи заинтересованог лица нису тачни и Наручилац остаје при својим захтевима.

Наручилац је у свему поступио у складу са Законом о јавним набавкама и директно одговорио на питања заинтересованог лица и пружио додатна појашњења у вези са припремањем понуде у смисли члана 63. Закона о јавним набавкама.

Наручилац је додатне услове за учешће у поступку јавне набавке одредио у складу са чланом 76. и 77. Закона о јавним набавима уз поштовање свих начела јавне набавке. Прописани додатни услови имају за циљ доказивање способности понуђача да учествују у конкретном поступку јавне набавке и реализују уговор о јавној набавци, уколико им буде додељен, стручно и квалитетно у складу са захтевима корисника, важећих прописа и стандарда уз професионално поштовање правила струке.

Додатна појашњења у вези са горенаведеним питањем су објављена на Порталу јавних набавки дана 03.09.2018. године и 06.09.2018. године. Наручилац упућује заинтересовано лице да прати Портал јавних набавки.

Републичка комисија за заштиту права у поступцима јавне набавке није „забранила тражење исо стандарда“. Надлежности Републичке комисије за заштиту права у поступцима јавне набавке дефинисане су у члану 139. став 1. тачка 1) до 13) Закона о јавним набавкама.

Заинтересовано лице није објаснило „зашто исо стандарди у овом поступку не могу да донесу баш никакву корист“, већ је резултате, сврху примене и значај који међународни ISO стандарди за системе управљања квалитетом, животном средином и безбедношћу и здрављем на раду, а који су усвојени и од стране Института за стандардизацију Републике Србије, имају за кориснике услуга, коментарисао на начин који није заснован на чињеницама, стручним и компетентним мишљењима одговарајућим за предметну област и који је у супротности са начелима кодекса пословне етике.

Наручилац води рачуна о сврсисходности сваког поступка јавне набавке и рационално располаже јавним средствима, поштујући законске прописе.

Осим тога, контролу сврсисходности трошења јавних средстава обављају органи који су за то надлежни.

**Питање 2:**

На друго питање исто није одговорено. Није спорно да наручилац не мора да омогући свима да учествују већ да ли је постављањем услова наручилац свесно ограничио конкуренцију. Зато се појанавља питање на који начин и којом рачуницом је наручилац дошао до тачног броја инжењера одређених лиценци које тражи, тачног броја оперативних система, оффице пакета, свих програма, 60 рачунара, 5 штампача, 2 плотера и остало. Значи није спорно што је ово тражено ако је стварно потребно само да видимо рачуницу како се стварно дошло до тог броја или је тај број ставио зато сто нека фирма већ испуњава тај услов? Немојте опет да пишете приче већ лепо инжењерски напишите рачуницу како сте дошли до тог броја. Зашто је баш 60 а није 38 или 75? То да посао захтева ''велики број струцних лица'' није одговор и не могу тако да се десфинишу услови.

**Одговор Наручиоца:**

Нису тачни наводи заинтересованог лица. Наиме, Наручилац је одговорио на констатације заинтересованог лица за које је сматрао да је сврсисходно и смислено дати одговор, како би заинтересованом лицу пружио информације и додатна појашења у вези са припремањем понуде, што је фактички и смисао члана 63. Закона о јавним набавкама.

Тачно је да Наручилац није одговорио на поједине контатације заинтересованог лица, јер исте нису у вези са предметом јавне набавке, нити имају везе са припремањем понуде.

Наручилац је кадровски и технички капацитет за предметну јавну набавку дефинисао у складу са чланом 76. и 77. Закона о јавним набавкама и спрам предмета јавне набавке, узимајући у обзир обим, комплексност и динамику извршења услуге поштујући одредбе члана 10. Закона о јавним набавкама. Додатна појашњења у вези са постављеним питањем су објављена на Порталу јавних набавки дана 03.09.2018. године и 06.09.2018. године. Наручилац упућује заинтересовано лице да прати Портал јавних набавки, а пре свега да проучи пројектне задатке из Конкурсне документације.

Понуђачи ће динамику извршења услуге одредити у односу на расположивост захтеваним техничким и кадровским капацитетом, а на основу постављене организационе структуре пројекта и динамике ангажовања расположивих ресурса узимајући у обзир све аспекте квалитета услуге коју нуде и услове уговора који ће бити закључен.

**Питање 3:**

Обилазак локације јесте дискриминаторски услов и тиме наручилац тражи да се почне са извршењем услуге и пре него што је потписан уговор. Локацију ће обићи онај ко добије посао, а ако неко жели да обиђе и пре давања понуде то може и без наручиоца. Наручилац има довољно механизама да се заштити од неозбиљних понуђача, а обилазак локације то сигурно није. Зна се чему он слузи.

**Одговор Наручиоца:**

Наручилац ће свим заинтересованим лицима омогућити обилазак локације на начин како је то прописано Конкурсном документацијом. Поступајићи на тај начин, Наручилац не врши дискриминацију, већ омогућава свим потенцијалним понуђачима да благовремено изврше увид у постојеће стање на терену.

Обилазак локације је право понуђача, а Наручилац је дужан да су свим фазама поступка јавне набавке обезбеди једнак положај свим понуђачима и самим тим обезбеди обилазак локације свим заинтересованим лицима.

Након већ донете одлуке о додели уговора, односно закљученог уговора, све механизме које Наручилац може применити у случају неодговорног поступања понуђача су безначајни у односу на изгубљено време и штету која би настала због делимично или у потпуности нереализованих услуга.

Резултат пројектовања у овој фази има одлучујући утицај на доношење одлуке о финансирању даље разраде техничке документације и извођења радова и зато је Наручиоцу примарни циљ да се уговор реализује правовремено и квалитетно.

У том смислу обилазак локације је од користи за обе будуће уговорне стране, јер ће потенцијални понуђачи на тај начин имати заокружену представу о нивоу комплексности предметних услуга, спрам тога и сазнања да ли располажу потребним капацитететима за извршење уговора.

**Питање 4:**

Додатно питање је зашто су на крају у условима стављени неки стандарди који нису важећи или су написани погресно?

**Одговор Наручиоца:**

Заинтересовано лице није указало за које тачно стандарде сматра да су неважећи. С обзиром на то Наручилац не може дати одговор на постављено питање.

**Питање 5:**

Да ли је наручилац поштовао члан 21 Закона о јавним набавкама и да ли је предузео све потребне мере како не би дошло до корупције у планирању и поступку јавне набавке који је у току?

Датим условима и одговорима наручилац директно, намерно или ненамерно, вређа све понуђаче и, намерно или ненамерно, ограничава конкуренцију у овој јавној набавци.

Овим је коришћено право из закона да се укаже на недостатке из конкурсне документације и да се предложи измена.

Наведене примедбе су конструктивног карактера, у циљу повећања конкуренције и успешне реализације јавне набавке. Имајући напред наведено у виду, обраћамо се наручиоцу да конкурсну документацију измени у складу са Законом о јавним набавкама поштујући основна начела у поступцима јавних набавки, како не би дошло до подношења Захтева за заштиту права понуђача, покретања прекршајног поступка, до непотребног одуговлачења поступка и ненаменског трошења буџетских средстава.

**Одговор Наручиоца:**

Наручилац је у свему испоштовао Законске одредбе као и члан 21. Закона о јавним набавкама.

**КОМИСИЈА ЗА ЈАВНУ НАБАВКУ**

**БРОЈ 136-404-190/2018-03**